ມຽນມາ ປະກາດກູ້ໄພ ປະຊາຊົນຂອງຕົນ ທີ່ຕົກເປັນ ຂ້າທາດຫາປາ ຢູ່ອິນໂດເນເຊຍ
ປະຊາຊົນມຽນມາ ຫລາຍຮ້ອຍຄົນ ຖືກຄົ້ນພົບວ່າ ຕົກຄ້າງເປັນຂ້າທາດ ຫາປາ ຢູ່ເກາະສອກຫລີກ ຂອງ ອິນໂດເນເຊຍ.
ມຽນມາກ່າວວ່າ ປະຊາຊົນຂອງຕົນຫລາຍຄົນ ໄດ້ຖືກຊ່ວຍ ອອກມາໄດ້ ຫລັງຈາກມີການກ່າວຫາວ່າໄດ້ຕົກເປັນຂ້າທາດ ຢູ່ທີ່ເກາະ Benjina ຊຶ່ງເປັນເກາະ ທີ່ສອກຫລີກຫ່າງໄກຂອງ ອິນໂດເນເຊຍ ທ່ານ Lwin Oo ເຈົ້າໜ້າທີ່ສະຖານທູດມຽນມາ ໃນນະຄອນ Jakarta ກ່າວຕໍ່ ວີໂອເອ ໃນວັນຈັນວານນີ້ວ່າ ຊາວມຽນມາ 174 ຄົນ ໄດ້ຖືກພົບເຫັນຫວ່າງບໍ່ເທົ່າໃດມື້ທີ່ຜ່ານມາ ທ່ານ ກ່າວເພີ້ມເຕີມອີກວ່າ ອີກ 455 ຄົນກຳລັງຖືກສົ່ງໄປເກາະທີ່ ຢູ່ໃກ້ໆນັ້ນເພື່ອເຮັດເອກກະສານ ທ່ານກ່າວຕື່ມວ່າ ຄະນະຜູ້ຕາງໜ້າມຽນມາ ຮວມທັງເຈົ້າໜ້າທີ່ຕ້ານການຄ້າມະນຸດ ຈະ ທຳການພິສູດກ່ຽວກັບເລື້ອງສັນຊາດຂອງພວກຄົນເຂົ້າເມືອງຈຸນີ້ ແລະການກ່າວອ້າງ ຂອງເຂົາເຈົ້າວ່າໄດ້ຕົກເປັນຂ້າທາດແລະເງິນຊົດເຊີຍເປັນເວລາຫລາຍປີທີ່ບໍ່ໄດ້ຮັບຄ່າ ຈ້າງແຮງງານ ເກາະ Benjina ໄດ້ເປັນເປົ້າໝາຍຂອງການສອບສວນພິເສດ ໂດຍອົງການຂ່າວເອພີ ທີ່ ໄດ້ລາຍງານໃນອາທິດແລ້ວນີ້ວ່າ ຜູ້ຊາຍຫລາຍຮ້ອຍຄົນໄດ້ມາຈາກມຽນມາ ແລະໄດ້ຕົກ ຄ້າງຢູ່ທີ່ເກາະດັ່ງກ່າວ ຫລັງຈາກລາຍງານນີ້ແລ້ວ ບັນດາເຈົ້າໜ້າອິນໂດເນເຊຍ ໄດ້ປະກາດວ່າ ເຂົາເຈົ້າພົບເຫັນ ພວກຄົນຫາປາ ທີ່ຕົກເປັນຂ້າທາດ 550 ຄົນຢູ່ທີ່ເກາະດັ່ງກ່າວ ອົງການຈັດຕັ້ງສາກົນ ເພື່ອການເຄື່ອນຍ້າຍຂອງປະຊາກອນ ຫລື IOM ກຳລັງປະຕິບັດງານກັບລັດຖະບານອິນ ໂດເນເຊຍແລະບັນດາສະຖານທູດຕ່າງປະເທດ ເພື່ອໃຫ້ການສະໜັບສະໜູນທາງດ້ານ ກົດໝາຍ ໃນຄະດີຕໍ່ບໍລິສັດຫາປາ ທີ່ເປັນ ຈຸດສູນກາງຂອງການກ່າວຫານີ້